O franco moselán (en alemán Moselfränkisch) ye un grupo de dialectos de l'alto alemán central occidental formau por variedatz d'o franco central. Se charran en o sud de Renania a o largo d'a compleganza d'a Mosela, en Siegerland en o estau alemán de Renania d'o Norte-Westfalia, en a parti occidental de Renania-Palatinato y Sarre, a o sud d'a Comunidat Chermanofona de Belchica y en o vecín departamento francés de Mosela (en o districto de Boulay-Moselle). O dialecto conoixiu como saxón transilván se charra tamién en a rechión de Transilvania en Rumanía, como resultau d'a emigración de numerosos saxons transilvans a istas tierras entre os anyos 1100 y 1300, procedents prencipalment d'arias a on se charraban dialectos francos moselans ta par d'alavez.